भाजपा पूरी तरह से चुनावी मोड में हैं और सरकार से लेकर संगठन तक हर मोर्चे पर चुनावी तैयारियों पर जोर दिया जा रहा है। प्रधानमंत्री का स्वतंत्रता दिवस का भाषण इसमें अहम कड़ी होगा। सूत्रों के अनुसार, अपने भाषण में प्रधानमंत्री गरीब, कमजोर, वचिंत, दलित व पिछड़े वर्गों को लेकर अहम घोषणाएं कर सकते हैं, जिनका चुनावी महत्व काफी ज्यादा होगा। भाजपा इस भाषण को पुस्तिकाओं के जरिए और सोशल मीडिया से देश भर में पहुंचाएगी। पार्टी कार्यकर्ता इसके लिए फेसबुक पोस्ट, वाट्सएप के विभिन्न समूहों और ट्विटर लिंक का उपयोग करेगी।